b'\n_START_ARTICLE_\nHer og n\xc3\xa5 (radioprogram)\n_START_PARAGRAPH_\nHer og n\xc3\xa5 er et norsk aktualitetsmagasin som har g\xc3\xa5tt p\xc3\xa5 NRK Radio siden 1981. Programmets hovedinnhold er dagsaktuelle nyheter, reportasjer og debatter samt noe sport og trafikkoversikter. Det inneholder mest innenriksstoff, men ogs\xc3\xa5 noe utenriks. Programmet sendes p\xc3\xa5 P1 og g\xc3\xa5r mandag til torsdag mellom kl. 17:00 og 18:30. Programledere er (per 2019) Tron Soot-Ryen, Elin Aandal-Herseth og Mathias Nylenna. Programmet ble tidligere ledet av Kari S\xc3\xb8rb\xc3\xb8 (1987 til 2009) og Henning Olstad (1998 til 2009). Programmet sendes fra NRK Tyholt._NEWLINE_Her og n\xc3\xa5 er et av de mest popul\xc3\xa6re nyhetsprogrammene i Norge og har hatt mellom 400 000 og 700 000 lyttere per sending._NEWLINE_Programmet har vunnet Radio Prix-prisen flere ganger. Blant annet i 2004 (Kari S\xc3\xb8rb\xc3\xb8 i klassen \xc3\x85rets programleder), 2006 (\xc3\x85rets direktesending) og 2013 (\xc3\x85rets nyhetsmagasin).\n_START_SECTION_\nHistorikk\n_START_PARAGRAPH_\nF\xc3\xb8rste sending gikk p\xc3\xa5 lufta den 24. august 1981 p\xc3\xa5 P2. _NEWLINE_I 1993 ble programmet flyttet fra P2 til P1. _NEWLINE_I 2012 gjennomgikk programmet en st\xc3\xb8rre endring: Sendeflaten ble utvidet fra 1 til 1,5 timer og sendestart ble flyttet fra kl. 15 til 17. De begynte ogs\xc3\xa5 \xc3\xa5 fylle sendingen med musikk. _NEWLINE_I 2018 droppet de sendinger p\xc3\xa5 fredager._NEWLINE_Ner og N\xc3\xa5-redaksjonen i 2004 bestod av Erik Skarrud (redaksjonssjef), Gunnar Hybertsen (reporter), Aagot Opheim (reporter), Marianne Rimstad Nordvik (vaktsjef og reporter), Synn\xc3\xb8ve Nes (reporter/produsent), Sarah Pierstorff, Kjetil Malkenes Hovland.'